ሓለፍቲ ደቡብ ሱዳን መከላኸሊ ኮሮናቫይረስ ተባሂሉ 'ካርድ' ተዓዲልዎም ፕረዚደንት ደቡብ ሱዳን ሳላቫ ኬርን ላዕለዎት ሓለፍቲ እታ ሃገርን መከላኸሊ ዝኾነ ዓይነት ቫይረስ እዩ ተባሂሉ ናይ ሓሶት ካርድ ከምዝተውሃቦም ዝገለጽ ጽሑፍ'ውን ካብቲ ሰብ ብብዝሒ ዘንበቦ ጽሑፍ እዩ። እቲ ኣብ ፌስቡክ ዝተለጠፈ ብስእሊ ዝተሰነየ ጽሑፍ ፕረዚደንት ሳልቫኬርን ካልኦት ላዕለዎት ሓለፍቲ እታ ሃገርን ነቲ ካርድ ከመይ ገይሮም ከምዝጥቀምሉ እናተዓዘቡ ዝብል ጽሑፍ መብርሂ ዝተገበረሉ ስእሊ ተሰንዩ እዩ ወጺኡ። እንተኮነ እዚ ካርድ ናይ ብሓቂ ንቫይረሳት ናይ ምክልኻል ዓቐሚ ኣለወ ድዩ ዝተገለጸ ነገር የለን። ውሃቢ ቃል መንግስቲ ደቡብ ሱዳን ንቢቢሲ ኣብ ዝሃቦ መብርሂ፡ እቲ ንብረት ሰብ ካብ መንግስቲ ጃፖን ዝተለገሰ እዩ ኢሉ ከምዘምጽኣሎምን እንተኾነ እቲ መከላኸሊ ዝተብሃለ ካብ ውድብ ጥዕና ዓለም ዝኾነ ኣፍልጦ ከምዘይተውሃቦ ምስ ኣረጋገጹ ካብ ምጥቃም ደው ከምዘበሉ ሓቢሩ። ኢምባሲ ጃፓን ኣብ ደቡብ ሱዳን ሃገሩ ምስዚ ዝብሃል ዘሎ ዛዕባ ዝኾነ ዓይነት ምትእስሳር ከምዘይብላን፡ ካብ ጃፓን ናብ ደቡብ ሱዳን ዝውሃብ ዝኾነ ዓይነት ሓገዛት ብመንገዱ ክኸውን ይኽእል ከምዝነበረ ሓቢሩ። እዚ ከምዚ ዓይነት መሳርሒ ኣብ ካልእ ሃገራት'ውን መከላኸሊ ኮሮናቫይረስ እናተባሃለ ክሽየጥ ተራእዩ እዩ፡ ኣባላት ባይቶ ሩስያ'ውን ክጥቀምሉ ተራእዮም እዮም። 4.
